cyanic-selkie/wikianc huggingface dataset:
বাদামি পিঠ মাছরাঙা
বাদামি পিঠ মাছরাঙা (Ceyx rufidorsa) হল একফহরনের পাখি যারা প্রধানত নদী মাছরাঙা প্রজাতির অন্তর্ভুক্ত। এদেরকে প্রধানত দেখতে পাওয়া যায় ব্রুনেই, ভারত, ইন্দোনেশিয়া, মালয়েশিয়া ফিলিপাইন এবং থাইল্যান্ড প্রভৃতি দেশে। এদের প্রধান বাসস্থান হল ক্রান্তীয় বনভূমি এবং লেক বা জলপ্রপাতের ধার। এই ছোটো প্রজাতির পাখিটি প্রধানত খুব নিচু থেকেই শিকার ধরে এবং জলের মধ্যে ডাইভ দিয়ে শিকার ধরে। এদের প্রধান খাদ্য হল পোকামাকড় এবং ব্যাঙ। এদেরকে মাঝে মাঝে ওরিয়েন্টাল বামন মাছরাঙা প্রজাতির উপজাতি বলে ধরা হয়ে থাকে।
ফোর্ট ম্যাকমুরে টুডে
ফোর্ট ম্যাকমুরে টুডে কানাডার আলবার্টার ফোর্ট ম্যাকমুরে ভিত্তিক একটি প্রকাশনা। সপ্তাহে দু'বার এর ট্যাবলয়েড প্রকাশিত হয়, আর প্রতি বৃহস্পতিবার ফোর্ট ম্যাকমুরে জুড়ে এর পরিপূরক ট্যাবলয়েড সংখ্যা বিনামূল্যে সরবরাহ করা হয়।
পত্রিকাটি পোস্টমিডিয়ার মালিকানাধীন এবং ফোর্ট ম্যাকমুরের রেকর্ড পত্রিকা হিসাবে বিবেচিত এবং উড বাফেলোর আঞ্চলিক পৌরসভাকে প্রভাবিত করে এমন অনেকগুলি বিষয় কভার করে।
২০১৭ সালে, ২০১৬ ফোর্ট ম্যাকমুরে দাবানল উপর ব্রেকিং নিউজের জন্য এটি ন্যাশনাল নিউজপেপার অ্যাওয়ার্ড পেয়েছিল। পুরস্কারটি তারাঅ্যাডমন্টন জার্নাল এবং এডমন্টন সানের সাথে ভাগ করে নিয়েছিল।
উদায়িভদ্দক
উদায়িভদ্দক (उदायिभद्दक) বা উদয়ভদ্দ (उदयभद्द) বা উদয়ভদ্র (उदयभद्र) হর্য্যঙ্ক রাজবংশের রাজা ছিলেন, যিনি ৪৬০ খ্রিস্টপূর্বাব্দ থেকে ৪৪৪ খ্রিস্টপূর্বাব্দ পর্যন্ত মগধ শাসন করেন।
সংক্ষিপ্ত জীবনী
উদায়িভদ্দক মগধের শাসক অজাতশত্রু ও তার পত্নী বজিরার পুত্র ছিলেন। ৪৬০ খ্রিস্টপূর্বাব্দে তিনি তার পিতাকে হত্যা করে সিংহাসনে আরোহণ করেন ও পরবর্তী ষোল বছর মগধ শাসন করেন। ৪৪৪ খ্রিস্টপূর্বাব্দে তার পুত্র অণুরুদ্ধক তাকে হত্যা করেন।
ভাবা মা
ভাবা মা ('মুক্ত দেশ') এস্তোনিয়ার একটি দৈনিক পত্রিকা ছিল, যা টালিন থেকে প্রকাশিত হয়েছিল। এটি এস্তোনিয়ান লেবার পার্টির অঙ্গ ছিল। ১৯২০-এর দশকের গোড়ার দিকে এর প্রচলন ছিল প্রায় ৫০,০০০।
আন্টস পিপ ১৯২৩ সালে ভবা মা- এর সম্পাদক হয়েছিলেন।
ভবা মা আলেকসান্দার ওয়েইলারের মালিকানাধীন ছিল।
ইসলাম খাঁ
ইসলাম খান শেখ আলাউদ্দিন চিশতি (১৫৭০ - ১৬১৩) ছিলেন বাংলাদেশের রাজধানী ঢাকার প্রথম গভর্নর, সুবাদার এবং মোঘল সম্রাজের সেনাপতি। মোঘল সম্রাট জাহাঙ্গীর তাকে ইসলাম খান উপাধী দেন।
শৈশব
ইসলাম খান শৈশবে সম্রাট জাহাঙ্গীরের খেলার সাথী ছিলেন। তার বাবার নাম শেখ বদরউদ্দিন চিশতি এবং ফতেহপুর সিক্রি নিবাসী দরবেশ শেখ সেলিম চিশতির দৌহিত্র ছিলেন। তিনি মোঘল ঐতিহ্যের উপরে আনুষ্ঠানিক শিক্ষালাভের সুযোগ পেলেও তেমন ভাবে সামরিক প্রশিক্ষণ পাননি। তথাপি তিনি মোঘল সামরিক বাহিনীতে যোগ দেন। সম্রাট জাহাঙ্গীর তাকে দু'হাজারী মনসবদারীতে উন্নীত করে ইসলাম খা উপাধী প্রদান করেন। তিনি বাংলা সুবাদারের দায়িত্ব নেওয়ার আগে বিহার প্রদেশের সুবাদার ছিলেন।
বাংলা বিজয়
সম্রাট আকবর বাংলা অঞ্চলে নিজের শাসন প্রতিষ্ঠার জন্য অনেকবার অভিযান পরিচালনা করলেও সামন্ততান্ত্রিক বিদ্রোহের কারণে তা সফল হয়নি। সিংহাসনে আরোহণের পর সম্রাট জাহাঙ্গীরও বাংলা প্রদেশে কয়েকবার সৈন্যদের অভিযানে পাঠান। কিন্তু সবগুলো অভিযান ব্যর্থ হয়। ১৬০৮ সালে সম্রাট জাহাঙ্গীর বাংলা বিজয়ের লক্ষ্যে ইসলাম খান কে প্রেরণ করেন। ইসলাম খানের বয়স তখন ৩৮ বছর। তিনি বাংলার রাজনীতি গভীরভাবে পর্যবেক্ষণ করেন এবং তার প্রচারাভিযান পরিচালনার বিষয়াদির সিদ্ধান্ত নেন। তিনি বাংলায় মুঘল শাসন প্রতিষ্ঠার প্রধান বাধার কারণ হিসেবে চিহ্নিত করে বারো ভূঁইয়ার ভাটি এবং খাজা উসমানের অধীনস্থ আফগানি মদদদাতাদের সরিয়ে ফেলার পরিকল্পনা করেন।
ইসলাম খান তার সামরিক এবং নৌবাহিনীকে পুনগঠিত করে প্রথমে বারো ভূঁইয়াদের বিরুদ্ধে সামরিক অভিযানের পরিকল্পনা করেন। তিনি উপলব্ধি করেন ভাটি অঞ্চলে যুদ্ধ জয়ের জন্য তাকে তার নৌবাহিনীকে শক্তিশালী করতে হবে। এই উপলব্ধি থেকে ভাটি অঞ্চলে সামরিক অভিযান পরিচালনার জন্য তিনি অভিজ্ঞ ও দক্ষ কর্মকর্তা এবং সৈন্য নিয়োগ করেন। ইসলাম খান খুব সতর্কতার সাথে ভাটি অঞ্চলে যুদ্ধাভিযান পরিচালনা করেন, তিনি প্রথমে বারো ভূঁইয়াদের মিত্র যেমন যশোরের শক্তিশালী রাজা প্রতাপাদিত্য এবং ভুসনার রাজা সতরঞ্জিতকে দমন করেন। তিনি বাংলার উত্তর পশ্চিমাঞ্চলের অবাধ্য জমিদারদের বিরুদ্ধেও সৈন্য প্রেরণ করেছিলেন। ১৬০৯ সালের জুন মাসে ইসলাম খানের সৈন্যরা রাজমহল থেকে ঘোড়াঘাটে এসে পৌছায়। তিনি জুন-জুলাই মাসে ঢাকায় পৌছানোর আগে ১৬১০ সালের প্রথম কয়েক মাস বারো ভূঁইয়াদের বিরুদ্ধে যুদ্ধে লিপ্ত থাকেন। বারো ভূঁইয়াগণ স্তিমিত না হয়ে পুনরায় শীতলক্ষা নদীর দুপাশে তাদের অবস্থান সুসংহত করেন। ইসলাম খান তাদের বেশি সুযোগ না দিয়ে ঢাকাকে পুনগঠিত করেই তিনি বারো ভূঁইয়াদের সবগুলো ঘাঁটিতে আক্রমণ চালান এনং ১৬১১ সালের শেষের দিকে বারো ভূঁইয়াদের প্রধান মুসা খান বারো ভূঁইয়াদের সকলে ইসলাম খানের কাছে আত্মসমর্পণ করেন। তার এই বিজয়ের পর ইসলাম খান তার সৈন্য পাঠান খাজা উসমান খান এবং আফগানি অধিপতিদের বিরুদ্ধে। আফগানিরা উহার (মৌলভীবাজার) পালিয়ে যায় এবং নিজেদের আত্মরক্ষার চেষ্টা করতে থাকে। ইসলাম খানের অনুরোধে সম্রাট উসমানের বিরুদ্ধে সৈন্যদের নেতৃত্ব দেওয়ার জন্য সুজাত খানকে প্রেরণ করেন। দুই পক্ষই রক্তক্ষয়ী যুদ্ধে ক্ষতিগ্রস্ত হলেও খাজা উসমানের হঠাৎ মৃত্যুতে মুঘল সৈন্যদের সুবিধা অর্জন করে। মুঘল বাহিনী আরও অগ্রসর হয়ে তাদের প্রতিপক্ষ এবং সিলেটের বায়াজিদ কেরানীর অধীনস্থ আফগানি সৈন্যদের পরাস্ত করে। ইসলাম খান পরে কামরূপ রাজ্যও অধিকার করেন।
ঢাকার গভর্নর
ইসলাম খান বাংলার প্রায় সবখানেই মুঘল শাসন প্রতিষ্ঠা করেছিলেন। তিনি এক এক করে তার শত্রুদের আক্রমণ করেছিলেন এবং সুগঠিত মুঘল সৈন্য দ্বারা মুঘল সাম্রাজ্যের প্রতিদ্বন্দ্বীদের দমন করে সবখানে এক মুঘল শাসন প্রতিষ্ঠা করেছিলেন। যদিও পরাজিত জমিদার, ভূঁইয়া, এবং প্রধানদের অঞ্চল তাদের ফিরিয়ে দেওয়া হত কিন্তু তাদের মুঘল সামরিক দলে জোড়পূর্বক যোগ দেওয়ানো হত এবং তাদের যুদ্ধ জাহাজ গুলো বাজেয়াপ্ত করা হত। মুঘল সৈন্যদলে যোগ দেওয়ার ফলে তাদের নিজেদের মিত্র জমিদার ও ভূঁইয়াদের বিরুদ্ধে যুদ্ধ করতে বাধ্য করা হত।
ভূঁইয়াদের পরাস্ত করার পর ইসলাম খান প্রাদেশিক রাজধানী সরিয়ে নেওয়া সিদ্ধান্ত নেন। তিনি পূর্ব বাংলা রাজমহল থেকে রাজধানী বাংলার মধ্যবর্তী অঞ্চল ঢাকাতে সরিয়ে আনেন। এ স্থানান্তর মুঘল সৈন্যরা বাংলার মূল ভূখন্ডে স্থায়ীভাবে ব্যবহার করার সুযোগ পায় এবং এলাকার রাজনৈতিক কর্মকান্ডে নিজেদের জড়িত করে। ঢাকাকে ইসলাম খান নামান্তরিত করে জাহাঙ্গীরনগর করেন এবং আধুনিক এক শহরের গোড়াপত্তন করেন।
ঢাকার ইসলামপুর তার নামেই নামকরণ করা হয়েছে। রমনার একাংশ একসময় তার বংশের নামে মহল্লা চিশতীয়ান বলে পরিচিত ছিল। সৈয়দ আওলাদ হোসেন লেনের মসজিদটি ইসলাম খাঁ নির্মিত বলে অনুমিত হয়। ঢাকার পুরাতন কেন্দ্রীয় কারাগার যা একটি দুর্গ ছিল তা ইসলাম খান পুনঃনির্মাণ করেছিলেন।
মৃত্যু
ইসলাম খান ঢাকা এবং বাংলার গভর্নর ছিলেন ১৬০৮ থেকে ১৬১৩ সাল পর্যন্ত। ১৬১৩ সালে তিনি ঢাকা থেকে ২৫ মাইল উত্তরে ভাওয়ালে রহস্যজনক এবং অনাকাঙ্খিত ভাবে মৃতুবরণ করেন। তিনি প্রথমে সমাহিত হন বাদশাহী বাগ (পুরনো হাইকোর্ট এলাকা), ঢাকা। পরে তার অবশিষ্ট ফতেহপুর সিক্রি নিয়ে যাওয়া হয় এবং তার দাদা শেখ সেলিম চিশতি এর পাশে সমাহিত করা হয়। তার নামে ঢাকায় একটি বড় মসজিদ রয়েছে।
আজিজুর রহমান (রাজশাহীর রাজনীতিবিদ)
আজিজুর রহমান (১৫ আগস্ট ১৯৪৮-১ মে ২০১৬) বাংলাদেশের রাজশাহী জেলার রাজনীতিবিদ ও রাজশাহী-৫ (পুঠিয়া-দুর্গাপুর) আসনের সংসদ সদস্য ছিলেন।
জন্ম ও প্রাথমিক জীবন
আজিজুর রহমান ১৫ আগস্ট ১৯৪৮ সালে রাজশাহী জেলায় জন্মগ্রহণ করেন।
রাজনৈতিক ও কর্মজীবন
আজিজুর রহমান রাজশাহী জেলা বিএনপির উপদেষ্টা ও জাতীয় নির্বাহী কমিটির সদস্য ছিলেন। তিনি রাজশাহী জেলা বিএনপির সাবেক সভাপতি। তিনি ১৯৯১ সালের পঞ্চম ও ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের মনোনয়নে রাজশাহী-৫ (পুঠিয়া-দুর্গাপুর) আসন থেকে সংসদ সদস্য নির্বাচিত হয়েছিলেন।
মৃত্যু
আজিজুর রহমান ১ মে ২০১৬ রাজশাহী মেডিকেল কলেজ হাসপাতালে ফুসফুসের ক্যান্সারের চিকিৎসাধীন অবস্থায় মৃত্যুবরণ করেন।
রামদাস (রাজনীতিবিদ)
রামদাস ওরফে লাল্লু ভাইয়া ছিলেন মধ্যপ্রদেশ রাজ্যের একজন ভারতীয় রাজনীতিবিদ। তিনি ১৯৫৭ সালের সাধারণ নির্বাচনে বিজয়ী হয়ে অবিভক্ত মধ্য প্রদেশ বিধানসভার মুরওয়ারা বিধানসভা কেন্দ্রের প্রতিনিধিত্ব করেছিলেন।
রাশিয়ার রাষ্ট্রপতিদের তালিকা
ইতিহাসের সোভিয়েত আমলে রাশিয়াকে ডি-জুরির নেতৃত্বে যৌথভাবে পরিচালিত হয়েছিল অল-রাশিয়ান সেন্ট্রাল এক্সিকিউটিভ কমিটি এবং সুপ্রিম সোভিয়েতের প্রেসিডিয়াম এর মতো সংস্থা, যেহেতু সোভিয়েত তত্ত্ব সরকার রাষ্ট্রপতির অফিসের প্রয়োজনীয়তা অস্বীকার করেছিল। মিখাইল গর্বাচেভের ব্যর্থ সংস্কারের সময় ১৯৯০ সালে সোভিয়েত ইউনিয়ন একদলীয় কমিউনিস্ট রাষ্ট্রে রাষ্ট্রপতির কার্যালয় চালু হয়েছিল। গর্বাচেভ ইউনিয়নের প্রথম ও শেষ প্রেসিডেন্ট হন। তার মেয়াদ রাশিয়া এবং ইউএসএসআর-এর অন্যান্য প্রজাতন্ত্রের সাথে আইনি ও রাজনৈতিক সংঘর্ষের দ্বারা চিহ্নিত ছিল যা অবশেষে ১৯৯১ সালের শেষের দিকে তাদের পূর্ণ স্বাধীনতার দিকে পরিচালিত করে।
এস্তান প্যাটারা
এস্তান প্যাটারা (ইংরেজি: Estan Patera) হল বৃহস্পতির প্রাকৃতিক উপগ্রহ আইয়োর একটি প্যাটারা (স্ক্যালোপ-আকৃতির প্রান্তভাগ-যুক্ত এক ধরনের জটিল অভিঘাত গহ্বর)। এটির ব্যাস ৯৫ কিলোমিটার এবং স্থানাংক । এটির নামকরণ করা হয়েছে হিট্টীয়দের সূর্যদেবতা এস্তানের নামানুসারে। ২০০৬ সালে ইন্টারন্যাশনাল অ্যাস্ট্রোনমিক্যাল ইউনিয়ন কর্তৃক নামটি গৃহীত হয়। এস্তান প্যাটারাটি ১১ কিলোমিটার দীর্ঘ পর্বত গিশ বার মনসের উত্তরের পাদদেশে অবস্থিত। এই প্যাটারার পশ্চিম-উত্তরপশ্চিমে রয়েছে স্কাইথিয়া মনস, দক্ষিণপশ্চিমে রয়েছে মোনান মনস, উত্তর ও দক্ষিণ সীমায় রয়েছে মোনান প্যাটারা ও আহ পেকু প্যাটারা।
কেসকিপোজানমা
কেসকিপোজানমা একটি সকালবেলার ব্রডশিট সংবাদপত্র, যা ফিনল্যান্ডের কোককোলায় প্রকাশিত হয়, ।
ইতিহাস এবং প্রোফাইল
পত্রিকাটি ১৯৯৬ পর্যন্ত সেন্ট্রাল পার্টির অঙ্গ ছিল, এরপর তারা স্বাধীনতা ঘোষণা করে।
২০০৬ সালে পত্রিকাটির প্রচলন ছিল ২৭,৯০৭ অনুলিপি।
দৌলত রাম
দৌলত রাম মধ্যপ্রদেশ রাজ্যের একজন ভারতীয় রাজনীতিবিদ ছিলেন। তিনি ১৯৫৭ সালের সাধারণ নির্বাচনে বিজয়ী হয়ে অবিভক্ত মধ্য প্রদেশ বিধানসভার গুনা বিধানসভা কেন্দ্রের প্রতিনিধিত্ব করেছিলেন।
নেপালি রন্ধনশৈলী
নেপালি রন্ধনশৈলী নেপালের সাংস্কৃতিক বৈচিত্র্য ও ভৌগোলিক অবস্থানের কারণে নৃতাত্ত্বিক, মাটি এবং আবহাওয়ার উপর নির্ভর করে। ডালভাত তরকারী (নেপালি: दाल भात तरकारी) সমগ্র নেপাল জুড়েই খাওয়া হয়। সাধারণত গরম ভাতের উপর মশলা দিয়ে রান্না করা মসুর ডাল পরিবেশন করা হয়। অনেকসময় সব্জি তরকারী পরিবেশিত হয় যা নেপালে তরকারী নামেই পরিচিত। প্রচুর মশলাযুক্ত আচার (अचार) খাবারের আনুষঙ্গিক অংশ । লেবুর টুকরো সাথে কাঁচা মরিচ পরিবেশন করা হয়। ধিন্ডো (ढिंडो) নেপালের ঐতিহ্যবাহী খাবার। নেপালী রন্ধনশৈলীর উপর এশীয় রান্নার প্রভাব রয়েছে। এদের খাবার সমূহ তিব্বত, ভারতীয় ও থাই উৎস থেকে এসেছে। তিব্বতীয় খাবারে নেপালী মশলা দিয়ে তৈরী মম নেপালের অন্যতম জনপ্রিয় খাবার। প্রথমদিকে এর মধ্যে মহিষের মাংসের পুর দেয়া হতো। তবে বর্তমানে ছাগল, মুরগির পাশাপাশি শাকসবজির পুরও দেওয়া হয়। তিহারের মত উৎসবের সময়ে সেল রোটি এবং পাত্রে খাওয়া হয়। চীনা নুডলসের উপর ভিত্তি করে তৈরি চাওমিন আধুনিক নেপালে খুবই জনপ্রিয়।
খাস ও পাহাড়ি রন্ধনশৈলী
নেপালীরা প্রতিদিন দুইবেলা ডাল ভাত তরকারি খেয়ে থাকে। যদিও সেচের মাধ্যমে চাষ করা জমি থেকে পর্যাপ্ত সরবরাহ আসেনা। রোটি অথবা চাপাতি তৈরীতে গম, মকাই তৈরীতে ভুট্টা, জাউ তৈরীতে বার্লি ব্যবহৃত হয়। তরকারি হিসেবে সবুজ শাক ও শুটকি শাক, মুলা, আলু, টমেটো, শিম, ফুলকপি, বাঁধাকপি, মিষ্টিকুমড়ো ইত্যাদি ব্যবহৃত হয়।
ঐতিহ্যগতভাগে পাহাড়ে ফল চাষ করা হয়। এর মধ্যে আছে কমলা লেবু, কাফির লেবু (কাগতি), লেবু, নাশপাতি ইত্যাদি। ৮০০ মিটার উচ্চতায় আম চাষ হয়।
কট্টর হিন্দুরা কখনো গোমাংস (গাইকো মাসু) খায় না। তারা গরুর মত হওয়ার কারণে মহিষ এবং চামরী গরুর মাংসও পরিহার করে। ঐতিহ্যগতভাবে গৃহপালিত শূকর (শুংগোরকো মাসু) শুধুমাত্র আদিবাসিরা খেয়ে থাকে। অনুদিকে ঐতিহ্যগতভাবে মাগারগণ বন্য শূকর শিকার করে ও খায়। বন্য শূকর বন্দী করে প্রতিপালনের মাধ্যমে একটি প্রকরণের সৃষ্টি হয়েছে যার মাংস পাহাড়ি নৃগোষ্ঠীর মধ্যে জনপ্রিয়।
ডাব্লিউডাব্লিউই ওয়ালথ্রিওয়াহা
২০১৮ সালের অক্টোবরে অনুষ্ঠানটি এমবিসি অ্যাকশনে সম্প্রচার শুরু করে।
নেপালি রন্ধনশৈলী
হিমালয়ান রন্ধনশৈলী
হিমালয়ান রন্ধনশৈলী সাংস্কৃতিক ভাবে তিব্বতি প্রভাবে প্রভাবিত এবং হিমালয় ও ট্রান্স-হিমালয় অঞ্চলের নৃগোষ্ঠীর সংগে সম্পর্কিত। বার্লি, জোয়ার, রাই ইত্যাদি শীত সহ্যকারী দানা প্রায়শই নুডলস বা সম্পা তৈরীতে ব্যবহৃত হয়। চায়ের সংগে ঘি এবং লবণ মিশিয়ে ঘি চা তৈরি করা হয়। ভ্রমনের সময়ে সম্পা ময়দার দিয়ে তৈরি খাবার এবং এই চা খাওয়া হয়। শস্য থেকে মদ্যজাতীয় পানীয়ও প্রস্তুত করা হয়।  এই অঞ্চলে আলু আরেকটি গুরুত্বপূর্ণ প্রধান শস্য ও খাদ্য। নিম্নভূমি থেকে পর্যাপ্ত পরিমাণ চাল আমদানি করা হয়। চমরীগাইয়ের মাংস ও দুধ খাওয়া হয়। মম তৈরীতে প্রায়শই মাংস ব্যবহৃত হয়।
মাইকেল এইচ আলবার্ট
মাইকেল হেনরি আলবার্ট (জন্ম: সেপ্টেম্বর ২০, ১৯৬২) একজন গণিতবিদ এবং কম্পিউটার বিজ্ঞানী। মূলত কানাডিয়ান এই গণিতজ্ঞ বর্তমানে নিউজিল্যান্ডের ডানেডিনের ইউনিভার্সিটি অব ওটাগোতে কম্পিউটার বিজ্ঞান বিভাগের অধ্যাপক। তার বৈচিত্র্যময় গবেষণার আগ্রহের মধ্যে রয়েছে কম্বিনেটরিক্স এবং কম্বিনেটরিয়াল গেম থিওরি।
আলবার্ট ১৯৮১ সালে ওয়াটারলু বিশ্ববিদ্যালয় থেকে তার ব্যাচেলর অফ ম্যাথমেটিক্স ডিগ্রি অর্জন করেন। ঐ বছরই তিনি রোডস স্কলারশিপ পান। তিনি ডক্টর অব ফিলোসফি সম্পন্ন করেন ১৯৮৪ সালে অক্সফোর্ড বিশ্ববিদ্যালয়ে। এরপর তিনি ওয়াটারলু বিশ্ববিদ্যালয়ে ফিরে আসেন। ১৯৮৭ থেকে ১৯৯৬ পর্যন্ত তিনি কার্নেগি মেলন বিশ্ববিদ্যালয়ের অধ্যাপক ছিলেন। অ্যালবার্ট ১৯৯৮ সাল থেকে ওটাগো বিশ্ববিদ্যালয়ে কর্মরত আছেন।
আলবার্ট জেপি গ্রসম্যান এবং রিচার্ড নোভাকোস্কির সাথে একত্রে ক্লোবার (Clobber) গেমটি আবিষ্কার করেছিলেন। অধিকন্তু তিনি কম্বিনেটরিয়াল গেম স্যুট গেম অ্যানালাইসিস সফটওয়্যারেও অবদান রেখেছেন এবং লেসনস ইন প্লে: ইন্ট্রোডাকশন টু কম্বিনেটরিয়াল গেম থিওরি বইয়ের সহলেখক। তার গবেষণার আরেকটি উল্লেখযোগ্য বিষয় হচ্ছে বিন্যাস প্যাটার্ন (Permutation Patterns)।
অ্যালবার্ট একজন প্রখর ব্রিজ (তাস) খেলোয়াড় এবং আন্তর্জাতিক টুর্নামেন্টও তিনি জিতেছেন।
ডিন ওবাইদল্লাহ
ডিন ওবাইদল্লাহ (জন্ম: ডিসেম্বর ১৭, ১৯৬৯; عبيدالله) একজন আমেরিকার কৌতুকাভিনেতা। তিনি সিরিয়াসএক্সএম এর প্রযোজনায় নির্মিত দ্য ডিন ওবাইদল্লাহ শো'র এর উপস্থাপক হিসেবে কাজ করেছেন। সিএনএন-তে প্রচারিত প্রায়শই বিভিন্ন অনুষ্ঠানমালায় তিনি অবদান রেখে থাকেন, যার মধ্যে তার অনুষ্ঠান বিভিন্ন প্রকাশনাগুলিতে প্রকাশিত হয়েছে, যেমন: নিউইয়র্ক টাইমস, লস এঞ্জেলেস টাইমস এবং নিউজউইক সহ অন্যান্য গণমাধ্যম।
ওবাইদল্লাহ নিউ জার্সিতে জন্মগ্রহণ করেন কিন্তু তিনি ফিলিস্তিনি ও ইতালিয়ান বংশোদ্ভূত।
প্রাথমিক জীবন এবং শিক্ষা
ওবাইদল্লাহ নিউ জার্সির লোডি শহরে জন্মগ্রহণ করেন এবং পেরামাসে শৈশবকাল পার করেন।
অলিভার হাল্ড
অলিভার দামগার্ড হাল্ড (জন্ম ২০ ডিসেম্বর ১৯৯৯) একজন ডেনিশ ক্রিকেটার যিনি জাতীয় দলের হয়ে খেলেন। ২০১৯ সালের মে মাসে গার্নসিতে অনুষ্ঠিত ২০১৮-১৯ আইসিসি টি২০ বিশ্বকাপ ইউরোপ বাছাইপর্ব প্রতিযোগিতার আঞ্চলিক ফাইনালের প্রস্তুতির জন্য আয়ারল্যান্ডে লিনস্টার লাইটনিং ক্লাবের বিপক্ষে পাঁচ ম্যাচের সিরিজের জন্য ডেনমার্ক স্কোয়াডে নির্বাচিত হয়েছিলেন তিনি। একই মাসে আঞ্চলিক ফাইনালের বাছাই প্রতিযোগিতার জন্য তাকে ডেনমার্কের দলে অন্তর্ভুক্ত করা হয়েছিল। ২০১৯ সালের ১৬ জুন ডেনমার্কের হয়ে জার্সির বিপক্ষে তিনি টুয়েন্টি২০ আন্তর্জাতিক (টি২০আই) ক্রিকেটে অভিষেক করেছিলেন।
ডিন ওবাইদল্লাহ
কর্মজীবন
২০০৫ সালে, ওবাইদল্লাহ প্রথম এনওয়াই আন্ডারগ্রাউন্ড কমেডি ফেস্টিভাল এবং হিকস পরিবার থেকে "চিন্তার উদ্দীপনামূলক কমেডি" এর জন্য কৌতুকাভিনেতা বিল হিক্সের সম্মানে প্রথম বারের মত "স্পিরিট অফ বিল হিকস" পুরস্কারটি লাভ করেন। তিনি এমি পুরস্কার বিজয়ী কমেডি লেখক এবং বছরের সেরা বই বিক্রিত লেখক ম্যাক্স ব্রুকস-এর একটি নতুন অনুষ্ঠান দ্য ওয়াচ লিস্ট ফর কমেডি সেন্ট্রাল এর ইন্টারনেট চ্যানেলের সাথে একটি নতুন অনুষ্ঠানের সহকারী নির্মাতা হিসেবে কাজ করেছিলেন। এই অনুষ্ঠানটি প্রথমবারের মত আমেরিকার বিনোদন সংস্থা প্রযোজনা করেছিল যার মধ্যমে সকল আরব-আমেরিকার অভিনেতাদের প্রদর্শন করা হয়েছিল। সমালোচকদের প্রশংসা কুড়ানো অনুষ্ঠান "অ্যাক্সেস অফ ইভিল" কমেডি স্পেশালে ওবাইদল্লাহ বিশেষ চরিত্রে কাজ করেন।
অলিভার হাল্ড
আগস্ট ২০১৯ এ, মালয়েশিয়া ক্রিকেট বিশ্বকাপ চ্যালেঞ্জ লিগ এ প্রতিযোগিতার জন্য তাকে ডেনমার্ক স্কোয়াডের সদস্য হিসাবে অন্তর্ভুক্তি দেওয়া হয়েছিল।
নোবেল পুরস্কার ২০১৬
প্রতিবছর অক্টোবর মাসের প্রথম সপ্তাহ হতে ঘোষণা করার ঐতিহ্যকে মেনে ২০১৬ সালে বিভিন্ন বিষয়ের জন্য নোবেল বিজয়ীদের নাম ঘোষণা করা হয় ৷
চিকিৎসাশাস্ত্র
চিকিৎসাশাস্ত্রে নোবেল পেয়েছেন জাপানের ইয়োশিনোরি ওসুমি। প্রাণিকোষ কীভাবে নিজের উপাদানকে পুনঃপ্রক্রিয়াজাত করে, তা আবিষ্কারের স্বীকৃতি হিসেবে তাকে এ পুরস্কার দেওয়া হয়। ইউশিনোরি ওসুমি দেখিয়েছেন, পুনঃপ্রক্রিয়াজাত করার মাধ্যমে কোষ কীভাবে সুস্থ থাকে। সুইডেনের নোবেল কমিটি বলে, ক‌্যানসার থেকে শুরু করে পারকিনসনসের মতো জটিল রোগ কেন হয়, তা বুঝতে এই গবেষণা গুরুত্বপূর্ণ ভূমিকা রাখবে। পুরস্কার হিসেবে তিনি ৮০ লাখ সুইডিশ ক্রোনার পাবেন।
পদার্থবিজ্ঞান
এই গবেষণায় তারা সুপার কন্ডাক্টর, সুপার ফ্লুইড ও পালতা ম্যাকগনেটিক ফিল্মের আচরণ বুঝতে উচ্চতর গাণিতিক পদ্ধতি ব্যবহার করেছেন। তাদের এই পথ দেখানো গবেষণার ফলে ইলেক্ট্রনিক্সে নতুন সম্ভাবনার আশা তৈরি হয়েছে। রীতি অনুযায়ী আগামী ১০ ডিসেম্বর স্টকহোমে তিন বিজ্ঞানীর হাতে পুরস্কার তুলে দেওয়া হবে। পুরস্কারের ৮০ লাখ সুইডিশ ক্রোনারের অর্ধেক পাবেন থুলেস। বাকিটা হোলডেইন ও হসট্রলিজ ভাগ করে নেবেন। গত শতকের সত্তরের দশকের শুরুতে সুপার কন্ডাকটর (খুবই নিম্ন তাপমাত্রায় যেসব বস্তু বিদ্যুৎ পরিবহন করে) বা সুপার ফ্লুইডের সরু স্তরে বিদ্যুৎ পরিবহন সম্ভব না বলে চলমান তত্ত্বের বিপরীতে কাজ করেন হসট্রলিজ ও ফাইলেস। গবেষণায় খুবই নিম্ন তাপমাত্রায় সুপার কন্ডাকটরের সরু স্তরেও ইলেকট্রনের প্রবাহ বা বিদ্যুৎ পরিবহন সম্ভব দেখিয়ে তারা তার কৌশল ও অবস্থার পরিবর্তন (উচ্চ তাপমাত্রায় পরিবাহিতা বিলোপ) ব্যাখ্যা করেন।
হসট্রলিজ ও ফাইলেস মসৃণ আকৃতির সমতলীয় বা সরু স্তরের ভেতরের বস্তুকে দ্বিমাত্রিক বিবেচনা করে টপোলজির মাধ্যমে পদার্থের অবস্থা বা দশার পরিবর্তনগুলো দেখান। টপোলজি হচ্ছে জ্যামিতির এমন একটি আধুনিক শাখা বা রূপ, যার সাহায্যে বস্তুর বৈশিষ্ট্য ব্যাখ্যা করা যায়। টপোলজি অনুযায়ী, কোনো বস্তুর প্রসারণ বা মোচড় বা আকৃতির পরিবর্তন হলেও সেই বস্তুর বৈশিষ্ট্যের কোনো পরিবর্তন হয় না। বস্তুর বৈশিষ্ট্য কেবল কতগুলো পূর্ণ ধাপেই পরিবর্তিত হবে। এক্ষেত্রে বস্তুকে ছিঁড়ে ফেলা বা খণ্ডিত করা হলে তার বৈশিষ্ট্যও পরিবর্তিত হয়ে যাবে। পরবর্তীতে হোলডেইন টপোলজির ধারণার মাধ্যমে আরও সরু, যাকে প্রায় একমাত্রিক ধরা যেতে পারে, এমন বস্তুর বৈশিষ্ট্য ব্যাখ্যা করেন। এই টপোলজিক্যাল দশা ও দশা পরিবর্তনের তাত্ত্বিক আবিষ্কার করাতেই এবারের পুরস্কার তিন ব্রিটিশ বিজ্ঞানীর বলে নোবেল কমিটির বিজ্ঞপ্তিতে বলা হয়। কমিটির বিচারকরা বলছেন, নতুন প্রজন্মের ইলেকট্রনিক্স ও সুপারকন্ডাকটর বা ভবিষ্যতে কোয়ান্টাম কম্পিউটারের ক্ষেত্রে টপোলজিক্যাল বস্তু ব্যবহারযোগ্য হতে পারে এখন আশা জেগেছে ৷
রসায়ন
আণবিক যন্ত্র (মলিকুলার মেশিনস) নিয়ে কাজ করার স্বীকৃতি হিসেবে রসায়নে নোবেল পেলেন জ্যঁ-পিয়ের সভেজ, স্যার ফ্রেজার স্টডার্ট ও বেন ফেরিঙ্গা। দ্য রয়্যাল সুইডিশ অ্যাকাডেমি অব সায়েন্সেসের বিবৃতিতে বলা হয়েছে, মলিকুলার মেশিনস বা আণবিক যন্ত্রের নকশা ও সংশ্লেষে অবদান রাখায় তিন বিজ্ঞানী এই পুরস্কার পাচ্ছেন। এই আণবিক যন্ত্র নিয়ন্ত্রণযোগ্য, ন্যানোমিটার আকৃতির কাঠামো যা রাসায়নিক শক্তিকে যান্ত্রিক শক্তি ও গতিতে রূপ দিতে পারে। এই পদ্ধতি ব্যবহার করে রসায়নবিদেরা সুইচ থেকে শুরু করে মোটর পর্যন্ত আণবিক যন্ত্র তৈরি করতে পারেন। পুরস্কার হিসেবে তিন বিজ্ঞানী পাচ্ছেন ৮ মিলিয়ন সুইডিশ ক্রোনার বা নয় লাখ ৩১ হাজার মার্কিন ডলার। তিনজন গবেষকের মধ্যে স্যার ফ্রেশার স্টডডার্ট স্কটল্যান্ডের, জাঁ পিয়েরে সভেজ ফ্রান্সের ও বার্নাড ফেরিঙ্গা নেদারল্যান্ডসের নাগরিক।
শান্তি
নোবেল শান্তি পুরস্কার পেয়েছেন কলম্বিয়ার প্রেসিডেন্ট হুয়ান ম্যানুয়েল সান্তোস৷ পাঁচ দশকের রক্তক্ষয়ী সংঘাতের অবসান ঘটাতে তার সরকার ফার্ক গেরিলাদের সঙ্গে যে শান্তিচুক্তি করেছিল তার জন্যই তাকে এ পুরস্কার দেয়া হলো৷ চুক্তিটি অবশ্য গণভোটে প্রত্যাখ্যাত হয়েছে৷ তবে নোবেল শান্তি কমিটি মনে করে, শান্তি স্থাপনের জন্য ঐতিহাসিক এই উদ্যোগই বিশেষ স্বীকৃতি পাওয়ার উপযুক্ত৷
অর্থনীতি
রয়্যাল সুইডিশ অ্যাকাডেমি অব সায়েন্সেস রসায়নে নোবেল পুরস্কারের জন্য ব্রিটিশ নাগরিক অলিভার হার্ট ও ফিনল‌্যান্ডের বেঙ্কট হলস্ট্রম এর নাম ঘোষণা করে। নোবেল কমিটি বলেছেন, কন্ট্রাক্ট থিওরি নিয়ে এই দুই গবেষকের কাজ উচ্চপদের ব‌্যক্তিদের কর্মদক্ষতার ওপর ভিত্তি করে বেতন নির্ধারণের মত বিষয় বুঝতে সহায়ক হয়েছে। নোবেল পুরস্কারের ৮০ লাখ সুইডিশ ক্রোনার এই দুই গবেষকের মধ‌্যে ভাগ করে দেওয়া হবে ৷ভোক্তার ভোক্তার রুচি বিশ্লেষণ করে দারিদ্র্য নির্মূলের পথ দেখানোয় গতবছর অর্থনীতির নোবেল পান ব্রিটিশ বংশোদ্ভূত অর্থনীতিবিদ অ্যাঙ্গাস ডিটন।
সাহিত্য
এ বছর সাহিত্যে নোবেল পুরস্কার পেয়েছেন মার্কিন গায়ক ও গীতিকার রবার্ট অ্যালেন জিমারম্যান, সংগীত বিশ্ব যাকে চেনে বব ডিলান নামে। সাহিত্যে নোবেল বিজয়ী ১১৩তম লেখক হিসেবে তার নাম ঘোষণা করেন রয়‌্যাল সুইডিশ অ্যাকাডেমির স্থায়ী সচিব সারা দানিউস। আগামী ১০ ডিসেম্বর স্টকহোমে ডিলানের হাতে আনুষ্ঠানিকভাবে তুলে দেওয়া হবে পুরস্কারের ৮০ লাখ ক্রোনার। বব ডিলান একাধারে গায়ক, গীতিকার, লেখক, সুরকার, কবি এবং ডিস্ক জকি যিনি পাঁচ দশক ধরে জনপ্রিয় ধারার সঙ্গীতের অন্যতম প্রধান ব্যক্তি হিসেবে সুপরিচিত। বব ডিলনের শ্রেষ্ঠ কাজের মধ্যে অনেকগুলো ১৯৬০ দশকে রচিত হয়েছে। এসময় তিনি আমেরিকান অস্থিরতার প্রতীক বিবেচিত হতেন। তার কিছু গান, যেমন "Blowin' in the Wind" and "The Times They Are a-Changin'", যুদ্ধবিরোধী জাতীয় সঙ্গীত হিসেবে জনপ্রিয়তা পেয়েছে এবং ১৯৫৫-১৯৬৮ সালের আমেরিকান নাগরিক অধিকার আন্দোলনের প্রতীক হিসেবে বিবেচিত হয়েছে। তার সর্বশেষ অ্যালবা‍ম, Christmas In The Heart(২০০৯), মুক্তি পেয়েছে । রোলিং স্টোন ম্যাগাজিন একে পরবর্তীকালে বর্ষসেরা অ্যালবাম হিসেবে সম্মানিত করেছে।
সুইডিশ বিজ্ঞানী আলফ্রেড নোবেলের শেষ ইচ্ছা অনুসারে গবেষণা, উদ্ভাবন ও মানবতার কল্যাণে অবদানের জন্য প্রতি বছর চিকিৎসা, পদার্থ বিজ্ঞান, রসায়ন, সাহিত্য, শান্তি ও অর্থনীতিতে নোবেল পুরস্কার দেয়া হয়।
জন এডরিচ
জন হিউ এডরিচ, এমবিই (John Edrich; জন্ম: ২১ জুন, ১৯৩৭ - মৃত্যু: ২৩ ডিসেম্বর, ২০২০) নরফোকের ব্লোফিল্ড এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ও কোচ ছিলেন। ১৯৬৩ থেকে ১৯৭৬ সময়কালে ইংল্যান্ড ক্রিকেট দলের পক্ষে খেলেন। এ সময়ে জন এডরিচ বিশ্বের অন্যতম সেরা ব্যাটসম্যান হিসেবে পরিগণিত হন।
ঘরোয়া প্রথম-শ্রেণীর ইংরেজ কাউন্টি ক্রিকেটে সারে দলের প্রতিনিধিত্ব করেন। দলে তিনি মূলতঃ বামহাতি ব্যাটসম্যান ছিলেন। এছাড়াও, ডানহাতে মিডিয়াম বোলিং করতেন।
প্রারম্ভিক জীবন
এক ক্রিকেট পরিবার থেকে উত্থান ঘটেছে এডরিচের। তার চার কাকাতো ভাই - এরিক এডরিচ, বিল এডরিচ, জিওফ এডরিচ এবং ব্রায়ান এডরিচ প্রত্যেকেই প্রথম-শ্রেণীর ক্রিকেট খেলেন। আট থেকে সতেরো বছর বয়স পর্যন্ত ব্রাকনডেল প্রাইভেট স্কুলে অধ্যয়ন করেন। ঐ সময়েই সাপ্তাহিক ছুটির দিনে ক্রিকেট খেলায় অংশ নিতেন তিনি। সাবেক ক্রিকেটার সিএসআর বসওয়েল তাকে প্রশিক্ষণ দেন।
অধিবাস্তব সংখ্যা
অধিবাস্তব সংখ্যা একটি বিশেষ সংখ্যা পদ্ধতি। এর গঠন খুব সরল হলেও এর মধ্যে সব বাস্তব সংখ্যা এবং গেয়র্গ কান্টরের পূরণবাচক সংখ্যা অন্তর্গত। জন এইচ. কনওয়ে ১৯৬৯ খ্রীষ্টাব্দে এটি উদ্ভাবন করেন। ডোনাল্ড কানুথ (১৯৭৪) একটি কল্পকাহিনীর মধ্যে অধিবাস্তব সংখ্যাকে বর্ণনা করে একে জনপ্রিয় করে তোলেন।
জন এডরিচ
প্রারম্ভিক জীবন
১৯৫৬ থেকে ১৯৭৮ সময়কালে প্রথম-শ্রেণীর ক্রিকেটে অংশগ্রহণ করেন তিনি। সরকারী চাকুরীতে থাকা অবস্থায় ১৯৫৬ ও ১৯৫৭ সালে কম্বাইন্ড সার্ভিসেস দলের পক্ষে চারটি প্রথম-শ্রেণীর ক্রিকেট খেলেন। ১৯৫৮ মৌসুমে সারে দলের পক্ষে প্রথম-শ্রেণীর ক্রিকেটে তার অভিষেক ঘটে। পরের বছর ৫২.৯১ গড়ে ১,৭৯৯ রান সংগ্রহ করেন। পরবর্তী চার বছর মিকি স্টুয়ার্টের সাথে কার্যকরী উদ্বোধনী জুটি গড়েন।
অধিবাস্তব সংখ্যা
অধিবাস্তব সংখ্যাকে যে চিহ্ন দিয়ে প্রকাশ করা হয় তা হল \{a|b\}, যেখানে a এবং b এর আগে নির্মিত কোন অধিবাস্তব সংখ্যা। যেহেতু শুরুতে আমাদের হাতে কোন অধিবাস্তব সংখ্যাই নেই, তাই প্রথম সংখ্যা হলো {|} = ০
জন এডরিচ
খেলোয়াড়ী জীবন
কাউন্টি ক্রিকেটে সফলতার কারণে স্টুয়ার্ট ও এডরিচ ইংল্যান্ড দলের পক্ষে টেস্ট খেলার জন্য মনোনীত হন। কিন্তু কাউন্টিতে সফলকাম হলেও তৎকালীন সময়ে ক্রিকেট বিশ্বে প্রভাববিস্তারকারী ওয়েস্ট ইন্ডিজের বিপক্ষে মোটেই সফলতা পাননি। ওয়েস হল, গারফিল্ড সোবার্স ও চার্লি গ্রিফিথের ন্যায় বিশ্বমানের বোলারদের মোকাবেলা করে তিনি ছয় ইনিংসে মাত্র ১০৮ রান তুলেছিলেন। এরফলে আন্তর্জাতিক ক্রিকেট থেকে দূরে থাকেন। কিন্তু ১৯৬৪ সালে সফরকারী অস্ট্রেলিয়া জিওফ্রে বয়কট আঘাত পেলে দ্বিতীয় টেস্টে অংশ নেন। লর্ডসে অনুষ্ঠিত খেলায় তিনি ১২০ রান করেন। তবে বৃষ্টির কারণে খেলাটি ড্রয়ে পরিণত হয়। তা স্বত্ত্বেও ১৯৬৪-৬৫ মৌসুমে দক্ষিণ আফ্রিকা সফরের জন্য মনোনীত হননি তিনি।
অধিবাস্তব সংখ্যা
{০|} = ১ হল ০ অপেক্ষা বৃহত্তর সরলতম সংখ্যা, {১|} = ২ হল ১ অপেক্ষা বৃহত্তর সরলতম সংখ্যা, ইত্যাদি। অনুরূপভাবে, {|০} = -১ হল ০ অপেক্ষা ক্ষুদ্রতর সরলতম সংখ্যা, ইত্যাদি। তবে ২ কে {১|৩}, {৩/২|৪}, {১|ω} ইত্যাদি এর মাধ্যমেও প্রকাশ করা যায়।
কিছু কিছু সরল গেইম-এর রয়েছে সংক্ষেপিত নামসমূহ, যাদেরকে অধিবাস্তব সংখ্যা এর মাধ্যমে প্রকাশ করা যায়। উদাহরণস্বরূপ, * = {০|০}, ১ = {০|}, n = {n-১ |} যেখানে n একটি পূর্ণ সংখ্যা, ১/২ = {০|১}, ↑ = {০|*}, এবং ↓ = {*|০} । অধিকাংশ অধিবাস্তব সংখ্যাকে হ্যাকেনবাশ অবস্থানরূপে দেখান যায়।
জন এডরিচ
নিউজিল্যান্ডের মুখোমুখি, ১৯৬৫
খেলোয়াড়দের আঘাতের কারণে জুলাই, ১৯৬৫ সালে নিউজিল্যান্ডের বিপক্ষে তৃতীয় টেস্টে পুনরায় তার অন্তর্ভুক্তি ঘটে। হেডিংলিতে অনুষ্ঠিত ঐ টেস্টে অপরাজিত ৩১০* রানের ইনিংস খেলেন। ৮ ঘণ্টারও অধিক সময়ে ৫২ চার ও ৫ ছক্কা সহযোগে এ রান তোলেন। কিন্তু, ইংরেজ অধিনায়ক এম. জে. কে. স্মিথ দলের ইনিংস ঘোষণা করলে গ্যারি সোবার্সের তৎকালীন অপরাজিত ৩৬৫* রানের বিশ্বরেকর্ড ভঙ্গের সম্ভাবনা স্তিমিত হয়ে যায়। খেলায় ইংল্যান্ড ইনিংস ও ১৮৭ রানের ব্যবধানে জয়লাভ করে।
কাট, কভার ড্রাইভে বল ফেলে রান সংগ্রহের কারণে তিনি পরিচিত হয়ে আছেন। পরিসংখ্যানে দেখা যায় যে, তিনি তার সময়কালে সেরা খেলোয়াড় ছিলেন। সমগ্র খেলোয়াড়ী জীবনে তিনি ৭৭ টেস্টে অংশ নেন। তন্মধ্যে ১৯৬৫ সালে একটি ত্রি-শতকও হাঁকান এডরিচ। তার ত্রি-শতকটি ইংল্যান্ডের পক্ষে পঞ্চম সর্বোচ্চ সংগ্রহ।
একদিনের আন্তর্জাতিকের ঊষালগ্নে অর্থাৎ প্রথম ওডিআইয়ে তিনি সর্বোচ্চ রান তোলেন এডরিচ। তৃতীয় টেস্টে বৃষ্টি বাঁধা হয়ে দাড়ানোর কারণে আম্পায়ারদ্বয় অনির্ধারিত খেলা পরিচালনা করেন যা একদিনের আন্তর্জাতিকের প্রথম খেলা হিসেবে স্বীকৃত। ৮ বলের সমন্বয়ে গড়া ৪০ ওভারের খেলায় এডরিচ সর্বোচ্চ ৮২ রান তোলেন। এরফলে তিনি ম্যান অব দ্য ম্যাচের পুরস্কার পান।
রিজিওন্যাল ফোর ডে কম্পিটিশন
রিজিওন্যাল ফোর ডে কম্পিটিশন (Regional Four Day Competition) ওয়েস্ট ইন্ডিজের প্রথম-শ্রেণীর ক্রিকেট প্রতিযোগিতাবিশেষ। পূর্বে এ প্রতিযোগিতাটি শেল শীল্ড ও ক্যারিব বিয়ার কাপ নামে পরিচিত ছিল। ক্রিকেট ওয়েস্ট ইন্ডিজ কর্তৃক এ প্রতিযোগিতার আয়োজন করা হয়। ২০১৩-১৪ মৌসুমের প্রতিযোগিতায় শিরোপা বিজয়ী দলকে ডব্লিউআইসিবি প্রেসিডেন্টস ট্রফি ও নক-আউট প্রতিযোগিতায় জর্জ হ্যাডলি/এভারটন উইকস ট্রফি প্রদান করা হয়। পূর্বেকার কয়েক মৌসুমে প্রতিযোগিতার শিরোপা বিজয়ী দলকে হ্যাডলি/উইকস ট্রফি প্রদান করা হয়েছে। ২০১৭-১৮ মৌসুম থেকে প্রতিযোগিতায় বাণিজ্যিকভাবে ডিজিসেলের সাথে চুক্তিবদ্ধ হওয়ায় এ প্রতিযোগিতাটি ডিজিসেল ফোর ডে চ্যাম্পিয়নশীপ নামে পরিচিতি পাচ্ছে। ২০১৯-২০ মৌসুমের প্রতিযোগিতাটি ওয়েস্ট ইন্ডিজ চ্যাম্পিয়নশীপ নামে পরিচতি পাচ্ছে।
জন এডরিচ
অবসর
অবসর পরবর্তীকালে ১৯৮১ সালে ইংল্যান্ডের টেস্ট দল নির্বাচক মনোনীত হন। ১৯৯৫ সালে ইংল্যান্ডের ব্যাটিং কোচের দায়িত্ব পালন করেন। ২০০৬-০৭ মৌসুমে সারে কাউন্টি ক্রিকেট ক্লাবের সভাপতি ছিলেন। অ্যাবরদিনশায়ারে বসবাস করতেন।
২৩ ডিসেম্বর, ২০২০ তারিখে ৮৩ বছর বয়সে উত্তর স্কটল্যান্ডে নিজ বাসগৃহে জন এডরিচ পরলোকগমন করেন।
সম্মাননা
১৯৬৫ সালে গড়া তার ত্রি-শতক লাভের কারণে উইজডেন কর্তৃপক্ষ তাকে বর্ষসেরা ক্রিকেটারদের অন্যতম হিসেবে মনোনীত করে। ১৯৭৭ সালে ক্রিকেটে অসাধারণ অবদান রাখার প্রেক্ষিতে এমবিই পদবীতে ভূষিত হন এডরিচ।
রিজিওন্যাল ফোর ডে কম্পিটিশন
সাতটি ক্যারিবীয় দলের মাঝে এ প্রতিযোগিতাটি অনুষ্ঠিত হয়। মাঝে-মধ্যে অন্যান্য দেশের দলও এতে অংশ নেয়। চারটি ক্যারিবীয় দল - বার্বাডোস, গায়ানা, জ্যামাইকা এবং ত্রিনিদাদ ও টোবাগো তাদের দেশ থেকে এবং দুইটি দল - লিওয়ার্ড আইল্যান্ডস ও উইন্ডওয়ার্ড আইল্যান্ডস দল এতে অংশ নেয়। শেষের দুইটি দল কম্বাইন্ড আইল্যান্ডস নামে কয়েকটি দেশ ও অঞ্চলকে যুক্ত করে পূর্বে অংশ নিয়েছিল। ২০০৭-০৮ মৌসুমের শুরুতে কম্বাইন্ড ক্যাম্পাসেস ও কলেজের ক্রিকেট দল (সিসিসি ক্রিকেট দল) এ প্রতিযোগিতায় যুক্ত হয়। তবে, জুলাই, ২০১৪ সালে ডব্লিউআইসিবি ঘোষণা করে যে, ডব্লিউআইসিবির ক্রিকেট পরিচালক রিচার্ড পাইবাস মার্চ, ২০১৪ সালের এক প্রতিবেদনে পরিবর্তনের অংশ হিসেবে দলটিকে বাদ দেয়া হয়েছে।
বর্তমানে এ প্রতিযোগিতায় দ্বৈত রাউন্ড-রবিন লীগ পদ্ধতিতে অনুষ্ঠিত হচ্ছে। সর্বাধিকসংখ্যক পয়েন্ট লাভের অধিকারী দল শিরোপা বিজয় করবে। ২০১৪-১৫ মৌসুমের পূর্বে প্রতিযোগিতাটি কেবলমাত্র একবার রাউন্ড-রবিন লীগ পদ্ধতিতে খেলার পর সেমি-ফাইনাল ও ফাইনাল খেলায় সীমাবদ্ধ ছিল। অতীতে কোন নক-আউট পদ্ধতি ছিল না ও প্রয়োজনে যৌথভাবে ট্রফি প্রদান করা হতো।
বর্তমান শিরোপাধারী দল হচ্ছে গায়ানা। বার্বাডোস দল সর্বাধিকসংখ্যক বাইশবার (একবার যৌথভাবে) শিরোপা জয় করে। অন্যদিকে, জ্যামাইকা সর্বাধিকসংখ্যক ধারাবাহিকভাবে পাঁচবার জয় করেছে।
অংশগ্রহণকারী দল
এছাড়াও, নিম্নবর্ণিত দলসমূহ প্রতিযোগিতায় অংশ নিয়েছে:
পয়েন্ট পদ্ধতি
২০১০-১১ মৌসুম থেকে পেশাদারী ক্রিকেট লীগ চালু হবার পূর্ব-পর্যন্ত অংশগ্রহণকারী দলসমূহ একে-অপরের সাথে একবার দ্বৈত রাউন্ড-রবিন পদ্ধতিতে অংশ নেয়। এরপর, লীগের শীর্ষ চার দল সেমি-ফাইনালে অবতীর্ণ হয়।
নিম্নবর্ণিত পদ্ধতিতে পয়েন্ট প্রদান করা হয়:
অসমাপ্ত খেলা
ড্র খেলায় সমান রান
পরিত্যক্ত খেলা
কোন কারণে খেলা না হলে বা ১ম ইনিংসের মাধ্যমে ফলাফল না হলে উভয় দল ৩ পয়েন্ট করে পাবে।
হুলিও সিজার (ফুটবলার)
হুলিও সিজার সোয়ারেস ডি এসপিন্দোলা (Júlio César Soares de Espíndola; জন্ম: ৩ সেপ্টেম্বর, ১৯৭৯) ব্রাজিলের দক্ষিণ-পূর্বাংশের শহর ডিউক ডি ক্যাক্সিয়াসে জন্মগ্রহণকারী প্রথিতযশা ফুটবলার। সচরাচর তিনি হুলিও সিজার নামেই সমধিক পরিচিত ব্যক্তিত্ব। বর্তমানে তিনি ইংল্যান্ডের পেশাদার ফুটবল ক্লাব কুইন্স পার্ক র‌্যাঞ্জার্সের পক্ষ হয়ে খেলছেন। ব্রাজিল জাতীয় ফুটবল দলের হয়ে ৬৭টি খেলায় গোলরক্ষকের ভূমিকায় অবতীর্ণ হয়েছেন।
ব্যক্তিগত জীবন
সুজানা ওয়ার্নার নাম্নী ব্রাজিলীয় মডেল তারকা ও অভিনেত্রীকে সিজার বিয়ে করেন। তাদের সংসারে কয়েত (২০০২) ও গিওলিয়া (২০০৫) - দুই সন্তান রয়েছে। এসিএস হিলিংডন ইন্টারন্যাশনাল স্কুলে তারা অধ্যয়ন করছে। এসিক্স নামীয় জাপানী অ্যাথলেটিক কোম্পানীর সাথে সিজারের বিজ্ঞাপনী চুক্তি রয়েছে। ২০১০ সালে হুলিও সিজার তার ইতালির বিলাশবহুল ল্যাম্বোঘিনি গাড়ীর নিয়ন্ত্রণ হারিয়ে সড়ক দূর্ঘটনায় পতিত হয়েছিলেন।
খেলোয়াড়ী জীবন
সিজার তার পেশাদারী ফুটবল জীবন শুরু করেন ক্লাব ডি রেগাতাস দো ফ্যামেঙ্গো’র মাধ্যমে। ১৯৯৭ সালে ক্লেমারের সহযোগী হিসেবে অন্তর্ভুক্ত হন। পরের মৌসুমে তিনি আরো উজ্জ্বীবিত ভূমিকা পালন করে মূল একাদশে আসেন ও দলের শীর্ষ গোলরক্ষকের দায়িত্ব পান। ২০০০ সালে দলকে চারবার ক্যাম্পিওনাতো ক্যারিওকা বিজয়ে গুরুত্বপূর্ণ ভূমিকা পালন করেন। এরফলে ২০০৪ সালে কোপা আমেরিকায় ব্রাজিল জাতীয় দলের শীর্ষ গোলরক্ষকের ভূমিকায় আসীন ছিলেন। ২০০৫ সালে দলের পক্ষে রেকর্ডসংখ্যক ১৩০টি খেলায় অংশগ্রহণ করে জুলাই মাসে আনুষ্ঠানিকভাবে ইন্টান্যাজিওনালে তিন বছর মেয়াদে চুক্তিবদ্ধ হন। এ চুক্তি সম্পাদনে ইন্টারের ব্যয় হয় €২.৪৫ মিলিয়ন ইউরো।
সম্মাননা
২০০৯ সালে আইএফএফএইচএস কর্তৃক তিনি বিশ্বের তৃতীয় সেরা গোলরক্ষক নির্বাচিত হন। তিনি কেবলমাত্র ইকের কাসিইয়াস এবং জিয়ানলুইজি বুফেঁর পিছনে ছিলেন। এছাড়াও তিনি ২০০৯ ও ২০১০ সালে পরপর দুই বছর সিরি এ বর্ষসেরা গোলরক্ষকের পুরস্কার পান। ২০০৯ সালে বালো দি’অর পুরস্কারের তালিকায় ২১তম স্থান দখল করেন। ঐ বছর তিনিই ছিলেন একমাত্র গোলরক্ষক যিনি এ পুরস্কারের জন্য মনোনীত হয়েছিলেন।
ভাবনা জাট
প্রাথমিক জীবন
১৯৯৬ সালের ৩রা জানুয়ারি জাট কৃষকদের পরিবারে তিন সন্তানের মধ্যে কনিষ্ঠ হিসাবে জন্মগ্রহণ করেছিলেন । তিনি যখন ১৩ বছর বয়সী, শারীরিক শিক্ষার শিক্ষক তাকে জেলা-স্তরের অ্যাথলেটিক্স প্রতিযোগিতায় নিয়ে যান এবং যেখানে কেবল ৩ কিলোমিটার রেস ওয়াকের জন্য স্লট পাওয়া যায়। তিনি সেখানে ইভেন্টে দ্বিতীয় স্থান অর্জন করেন। পরের বছরগুলিতে, রক্ষণশীল গ্রামবাসীদের তাকে শর্টস এ দেখতে না দেওয়ার জন্য তিনি কেবল ভোরের দিকে প্রশিক্ষণ নিতেন। তার পরিবার আর্থিকভাবে দুর্বল হওয়ায় তাকে কলেজ থেকে পড়াশোনা ছেড়ে দিতে হয়েছিল এবং এমনকি তার প্রাথমিক দিনগুলিতে খালি পায়ে প্রতিযোগিতা করতে হয়েছিল।
কার্যকাল ও উল্লেখযোগ্য সাফল্য
২০১৪ থেকে ২০১৫ সালের মধ্যে ভাবনা আঞ্চলিক ও জাতীয় জুনিয়র স্তর প্রতিযোগিতায় একাধিক পদক জিতেছেন। ২০১৬ সালে, তিনি পশ্চিমবঙ্গের হাওড়ায় টিকিট সংগ্রাহক হিসাবে ভারতীয় রেলে চাকরিতে যোগ দিয়েছিলেন।
২০২০ সালের ফেব্রুয়ারিতে ন্যাশনাল ওপেন চ্যাম্পিয়নশিপে, জাট ১:২৯:৫৪ সময়ে শেষ করে নতুন জাতীয় রেকর্ড তৈরি করেন এবং ২০২০ গ্রীষ্মকালীন অলিম্পিকের জন্য যোগ্যতা অর্জন করেন (যার যোগ্যতা স্ট্যান্ডার্ড ছিল ১:৩১:০০)। এই জাতীয় রেকর্ডের মাধ্যমে তিনি ফেব্রুয়ারি ২০১৯-য়ে জাতীয় ওপেন চ্যাম্পিয়নশিপের সময় থেকে ২৩ মিনিটেরও বেশি উন্নতি এবং ২০১৯ সালের অক্টোবরে করা তার আগের ব্যক্তিগত সেরা সময়ের থেকে আট মিনিটেরও বেশি উন্নতি করেন।
দমদম ক্যান্টনমেন্ট রেলওয়ে স্টেশন
দমদম ক্যান্টনমেন্ট রেলওয়ে স্টেশন পূর্ব রেলওয়ে অঞ্চলের শিয়ালদহ রেল বিভাগের শিয়ালদহ বনগাঁ রেলপথের একটি রেলওয়ে স্টেশন । এটি ভারতের পশ্চিমবঙ্গ রাজ্যের উত্তর চব্বিশ পরগণা জেলার দুর্গানগররে অবস্থিত।
অবস্থান
দমদম ক্যান্টনমেন্ট রেলওয়ে স্টেশন উত্তর চব্বিশ পরগণা জেলার দমদম ক্যান্টনমেন্টে অবস্থিত। এই স্টেশন থেকে পরবর্তী স্টেশন হল - দুর্গানগর রেলওয়ে স্টেশন এবং পূর্ববর্তী স্টেশন হল - দমদম রেলওয়ে স্টেশন।
ইতিহাস
১৮৮২-৮৪ সালে বেঙ্গল সেন্ট্রাল রেলওয়ে কোম্পানি দমদম থেকে খুলনা পর্যন্ত একটি রেলপথ নির্মাণ করে। বর্তমান সময়ে বাংলাদেশে রয়েছে এই লাইনের কিছু অংশ। এই রেলপথের ভারতীয় অংশের শিয়ালদহ এবং বনগাঁ স্টেশনের মধ্যে যাত্রী রেল পরিষেবা চালু রয়েছে। শিয়ালদহ থেকে রানাঘাট পর্যন্ত পূর্ববাংলা রেলওয়ে প্রধান লাইনটি ১৮৬২ সালে খোলা হয় এবং দুই মাসের মধ্যে বর্তমান বাংলাদেশের কুষ্টিয়ায় প্রসারিত হয়। এর পর  শিয়ালদহ  বনগাঁ রেলপথকে শিয়ালদহ রানাঘাট রেলপথের সঙ্গে সংযোগ ঘটাতে ১৮৮২-৮৪ সালে বেঙ্গল সেন্ট্রাল রেলওয়ে কোম্পানি রাণাঘাট বনগাঁ রেলপথ নির্মাণ করে।
রেলপথ
দমদম ক্যান্টনমেন্ট রেলওয়ে স্টেশনটি কলকাতা জেলা ও উত্তর চব্বিশ পরগণা জেলার মধ্যে বিস্তৃত শিয়ালদহ বনগাঁ রেলপথের মধ্যে অবস্থিত। এই রেলপথটি শিয়ালদহ থেকে দমদম পর্যন্ত ৪ টি, দমদম থেকে বনগাঁ পর্যন্ত ২ টি রেললাইন বা রেল ট্র্যাক দ্বার গঠিত।
পরিকাঠাম
স্টেশনটির পরিকাঠাম ভূমিগত। এই স্টেশনে ২ টি প্ল্যাটফর্ম রয়েছে। দমদম ক্যান্টনমেন্ট রেলওয়ে স্টেশনে ২ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।
দমদম ক্যান্টনমেন্ট রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।
বৈদ্যুতীকরণ
দমদম ক্যান্টনমেন্ট রেলওয়ে স্টেশনের রেলপথে বৈদ্যুতীক ট্রেন চলাচল করে। ১৯৬৩-১৯৬৪ সালে এই রেলপথে বৈদ্যুতীকরণের কাজ সম্পূর্ণ হয়েছিল।
রেল পরিষেবা
এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা বনগাঁ, হাসনাবাদ এবং শিয়ালদা, বারাসাত ও মাঝেরহাটগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি রেল যাত্রীদের পরিষেবা প্রদান করে থাকে।
প্রশাসন ও নিরাপত্তার ব্যবস্থা
দমদম ক্যান্টনমেন্ট রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।
প্রমোদ চন্দ্র দত্ত
প্রমোদ চন্দ্র দত্ত ছিলেন একজন বাঙালী শিক্ষাসংস্কারক। তিনি আসামের শিক্ষামন্ত্রী ছিলেন। তার পৈতৃক নিবাস হবিগঞ্জ জেলার চুনারুঘাট উপজেলার মিরাশী গ্রামে৷
শিক্ষা জীবন
প্রমোদ চন্দ্র বাংলাদেশের হবিগঞ্জে চুনারুঘাট থানার মিরাশি গ্রামে ১৮৬৯ সালের ৬ অক্টোবর জন্মগ্রহন করেন। তিনি স্থানীয় ইংরেজি স্কুল (বর্তমান পাইলট হাই স্কুল) থেকে ১৮৮৯ সালে এন্ট্রাস পরীক্ষায় অবতীর্ণ হন এবং আসাম প্রদেশের মধ্যে ১ম স্থান অধিকার করেন৷ কোলকাতা বিশ্ববিদ্যালয় থেকে ১৮৯৪ সালে বিএ এবং ১৮৯৭ সালে বিএল পাশ করে সিলেট বারে যোগদান করেন।
রাজনৈতিক জীবন
প্রমোদ চন্দ্র দত্ত কেবল এমএলসি ছিলেন না, তিনি ছিলেন হবিগঞ্জ থেকে মন্ত্রীর দায়িত্ব করা প্রথম ব্যক্তি। ১৯১৫ সালে আসামের মন্ত্রী সৈয়দ আব্দুল মজিদ কাপ্তান আকস্মা মৃত্যুবরণ করলে করলে শূন্য পদে প্রমোদ চন্দ্র দত্ত স্থলাভিষিক্ত হোন।
জয়রামবাটী
জয়রামবাটী হল পশ্চিমবঙ্গের বাঁকুড়া জেলার অন্তর্গত বিষ্ণুপুর মহকুমার কোতুলপুর থানার একটি গ্রাম। ১৮৫৩ সালে জয়রামবাটী গ্রামে রামকৃষ্ণ পরমহংসের পত্নী সারদা দেবীর জন্ম হয়েছিল। রামকৃষ্ণ পরমহংসের অনুগামীদের কাছে এই গ্রামটি তাই একটি তীর্থস্থানের মর্যাদা পায়।
ভূগোল
জয়রামবাটী গ্রামটি রামকৃষ্ণ পরমহংসের জন্মস্থান কামারপুকুর গ্রাম থেকে ৩ মাইল পশ্চিমে। বিষ্ণুপুর ও আরামবাগ শহর দুটি এই গ্রাম থেকে যথাক্রমে সাতাশ মাইল ও বারো মাইল দূরে অবস্থিত। গ্রাম থেকে আধ মাইল দূরে অবস্থিত আমোদর নদ। এটি মূলত কৃষিভিত্তিক একটি গ্রাম।
মাতৃমন্দির মঠ
সারদা দেবীর বাসভবনটি বর্তমানে রামকৃষ্ণ মঠ ও মিশনের অধীনস্থ। বাসভবনটি একটি মঠে রূপান্তরিত করা হয়েছে। মঠটির নাম "মাতৃমন্দির মঠ, জয়রামবাটী"। এই মঠের মধ্যে আছে মাতৃমন্দির, মায়ের পুরাতন বাটী ও নূতন বাটী, পূর্ণপুকুর ও সুন্দরনারায়ণ ধর্মঠাকুরের মন্দির।
মাতৃমন্দির
স্বামী সারদানন্দ ১৯২৩ সালের ১৯ এপ্রিল (হিন্দু উৎসব অক্ষয় তৃতীয়ার দিন) মাতৃমন্দির প্রতিষ্ঠা করেন। প্রথমে মন্দিরে সারদা দেবীর একটি তৈলচিত্র পূজা করা হত। ছবিটি সারদা দেবীর শিষ্য ললিতমোহন চট্টোপাধ্যায় লন্ডন থেকে আঁকিয়ে এনেছিলেন। সারদা দেবী নিজেও সেই ছবিটি পূজা করেছিলেন বলে জানা যায়। ১৯৫৪ সালে সারদা দেবীর জন্মশতবর্ষ অনুষ্ঠানের সময় ছবির পরিবর্তে একটি শ্বেতপাথরের মূর্তি স্থাপিত হয়। (http://belurmath.org/centres/display_centre.php?centre_id=JYR). ছবিটি এখন বেলুড় মঠের রামকৃষ্ণ সংগ্রহশালায় রাখা আছে।
বর্তমানে পূজিত শ্বেতপাথরের মূর্তিটির তলায় সারদা দেবীর দেহাবশেষ রক্ষিত আছে। মন্দিরের সামনের প্রার্থনা কক্ষটিও সারদা দেবীর জন্মশতবর্ষ উপলক্ষে নির্মিত হয়। মাতৃমন্দিরের চূড়ায় বাংলায় "মা" শব্দটি লেখা একটি পতাকা সবসময় ওড়ে।
মায়ের পুরাতন বাটী
"মায়ের পুরাতন বাটী" মাতৃমন্দির মঠের প্রধান প্রবেশদ্বারের বাঁদিকে অবস্থিত। এটি সারদা দেবীর পুরনো বাড়ি। ১৯১৫ সাল পর্যন্ত প্রায় ৫২ বছর সারদা দেবী এই বাড়িতে বাস করেছিলেন। এখানে তার অনেক গৃহী, ব্রহ্মচারী ও সন্ন্যাসী ভক্ত তার কাছ থেকে দীক্ষা পেয়েছিলেন।
মায়ের নূতন বাটী
"মায়ের নূতন বাটী" মাতৃমন্দির মঠে অবস্থিত সারদা দেবীর নতুন বাড়ি। মঠের প্রধান প্রবেশদ্বারের পাশে একটি ছোটো দরজা দিয়ে নতুন বাড়িতে প্রবেশ করা যায়। এই অংশে অনেকগুলি ঘর দেখা যায়। এর মধ্যে বাঁদিকের প্রথম ঘরটিতে সারদা দেবী ১৯১৫ সালের মে মাস থেকে ১৯২০ সালের ফেব্রুয়ারি মাস পর্যন্ত বাস করেন। এই ঘরেও তার অনেক গৃহী, ব্রহ্মচারী ও সন্ন্যাসী ভক্ত তার কাছ থেকে দীক্ষা পেয়েছিলেন। পাশের ঘরটিতে সারদা দেবীর ভ্রাতুষ্পুত্রী নলিনী দেবী বাস করতেন। নলিনী দেবীর ঘরের উল্টোদিকের ঘরটিতে সারদা দেবীর জীবদ্দশায় জগদ্ধাত্রী পূজা অনুষ্ঠিত হত।
পূর্ণপুকুর
মাতৃমন্দিরের উল্টোদিকে পূর্ণপুকুর নামে একটি পুকুর আছে। এই পুকুরের জল সারদা দেবী ব্যবহার করতেন। তাই তার ভক্তদের কাছে এটি একটি পবিত্র পুকুর।
সুন্দরনারায়ণ ধর্মঠাকুরের মন্দির
পুন্যিপুকুরের পাশে একটি ছোটো ঘরে সারদা দেবীর গৃহদেবতা সুন্দরনারায়ণ ধর্মঠাকুর পূজিত হন। আগে এখানে শীতলা ও শালগ্রাম শিলাও পূজা করা হত। পরবর্তীকালে এই মন্দিরে আরও কিছু দেবদেবীর মূর্তি ও ছবি স্থাপন করা হয়।
অন্যান্য দর্শনীয় স্থান
জয়রামবাটী গ্রামের অন্যান্য দর্শনীয় স্থানগুলির মধ্যে উল্লেখযোগ্য সারদা দেবীর সঙ্গিনী "ভানুপিসি"-র বাড়ি, সিংহবাহিনী মন্দির, যাত্রাসিদ্ধিরায় মন্দির, বাঁডুজ্জ্যে পুকুর, মায়ের ঘাট ও আমোদর নদ।
সিংহবাহিনী মন্দির
জয়রামবাটী মাতৃমন্দির মঠের কাছে সিংহবাহিনী দেবীর মন্দির অবস্থিত। সিংহবাহিনী জয়রামবাটীর গ্রাম্য দেবী। ইনি দুর্গার একটি রূপ। এই মন্দিরে কোনো দেবীর পূর্ণাঙ্গ মূর্তি নেই। শুধু সিংহবাহিনী দুর্গা, মহামায়া, চণ্ডী ও মনসার ধাতব মুখ পূজা হয়। সারদা দেবী বহুবার এই মন্দিরে পূজা দিয়েছিলেন। এই মন্দিরের মাটি স্থানীয় লোকেদের বিশ্বাসে পবিত্র এবং ঔষধ হিসেবে ব্যবহৃত।
সৈকতে সকার
সৈকতে সকার যা সৈকত ফুটবল,বালু ফুটবল বা বিসাল নামেও পরিচিত অ্যসোসিয়েশন ফুটবল এর এই সংস্করণটি সৈকত -এ বা বালুকা ভূমিতে অনুষ্ঠিত হয়ে থাকে। এই খেলায় শ্যুটিংয়ের লক্ষ্যে দক্ষতা, তৎপরতা এবং নির্ভুলতার উপর জোর দেওয়া হয়।
যদিও সৈকতে অ-আনুষ্ঠানিকভাবে বহু বছর ধরে ফুটবল চালু আছে তবে প্রকৃতপক্ষে সৈকতে সকার পরিচয় দেওয়ার জন্য খেলাটিতে একটি নিয়মাবলী প্রবর্তনের প্রচেষ্টা করা হয়েছিল। ১৯৯২ সালে বিচ সকার ওয়ার্ল্ডওয়াইড এর প্রতিষ্ঠাতার দ্বারা এটি তৈরি করা হয়েছিল। এই সংস্থাটি এই ক্রীড়াটির বিকাশের জন্য প্রতিষ্ঠিত হয় এবং আজ অবধি এর বেশিরভাগ টুর্নামেন্টের জন্য দায়বদ্ধ রয়েছে। এটিই এই খেলার প্রধান ভিত্তি যা বর্তমানে সৈকতে সকার হিসাবে পরিচিত এবং তাদের কারণে এই খেলাটি জনপ্রিয়তার সাথে দ্রুত বৃদ্ধিও পেয়েছে।
ভিত্তি স্থাপন
বিচ ফুটবল (beasal or futebol de areia) শুরু হয়েছিল ব্রাজিল এ এবং আরও সুনির্দিষ্টভাবে বলতে গেলে রিও ডি জেনিরোতে। ১৯৫০ সালে প্রথম সরকারীভাব টুর্নামেন্টটি ছোট ছোট ট্যুরিজেনগুলিকে সংযুক্ত করার জন্য তৈরি করা হয়েছিল যা ১৯৪০ সাল থেকে ঘটে আসছিল। বিশাল জনপ্রিয়তা লাভের পরে এটি একটি আন্তর্জাতিক খেলা হয়ে উঠেছে। আন্তর্জাতিক খ্যাতিসম্পন্ন প্রখ্যাত খেলোয়াড়দের অংশগ্রহণে যেমন দুর্দান্ত ফরাসীয় এরিক ক্যান্টোনা, কিংবদন্তি স্প্যানিশ স্ট্রাইকার মিশেল এবং জুলিও সালিনাস এবং ব্রাজিলীয় তারকা রোমারিও, জুনিয়র এবং জিকো প্রমুখের জন্য টেলিভিশন সম্প্রসারণ বিশ্বব্যাপী ১৭০ টিরও বেশি দেশে এই খেলাকে ছড়িয়ে দিতে সহায়তা করেছে।
সৈকতে সকার বিনোদন হিসাবে সারা বিশ্বজুড়ে বেশ কয়েক বছর ধরে এবং বিভিন্ন ফরম্যাটে খেলেনো হয়ে আসছে। ১৯৯২ সালে এই খেলার আইনগুলি রচনা করা হয়েছিল এবং লস অ্যাঞ্জেলেস এর বিএসডাব্লুডাব্লিউয়ের প্রতিষ্ঠাতা অংশীদারদের দ্বারা একটি পাইলট ইভেন্ট অনুষ্ঠিত হয়েছিল। ১৯৯৩ সাল নাগাদ মিয়ামি বিচ এ প্রথম পেশাদার সৈকতে ফুটবল প্রতিযোগিতার আয়োজন করা হয়েছিল। তাতে অংশগ্রহণ করেছিল মার্কিন যুক্তরাষ্ট্র, ব্রাজিল, আর্জেন্টিনা এবং ইতালির মতো দলগুলি।
বৃদ্ধি
১৯৯৪ সালের এপ্রিলে নেটওয়ার্ক টেলিভিশনে সৈকতে সকারের প্রথম সম্প্রচার করা হয়েছিল রিও ডি জেনিরো এর কোপাচাবানা সৈকতে এ। এই শহরেই ১৯৯৫ সালে অনুষ্ঠিত হয়েছিল প্রথম সৈকতে সকার ওয়ার্ল্ড চ্যাম্পিয়নশিপ। আয়োজক দেশ ব্রাজিল জয়লাভ করে সৈকত সকারে প্রথম বিশ্ব চ্যাম্পিয়নের খেতাব অর্জন করে। এই টুর্নামেন্টের সাফল্যের ফলে বাণিজ্যিক আগ্রহে মাঠের বিভিন্ন উন্নয়নের সাথে তাল মিলিয়ে এবং বিশ্বজুড়ে এই খেলার ক্রমবর্ধমান চাহিদায় ১৯৯৬ সাল থেকে বৃদ্ধি পেতে শুরু করে প্রো বিচ সকার সফর।
প্রথম প্রো বিচ সকার সফরে দুই বছরে দক্ষিণ আমেরিকা, ইউরোপ, এশিয়া এবং মার্কিন যুক্তরাষ্ট্র জুড়ে মোট ৬০ টি খেলা অন্তর্ভুক্ত হয়েছিল। সে গুলিকে আকর্ষণীয় করে তোলার জন্য খেলার মাঠে এবং মাঠের বাইরেও নামী ব্যক্তিদের হাজির করা হয়েছিল। এই সফরের ফলে উৎসাহিত হয়ে ইউরোপে ১৯৯৮ সালে ইউরোপীয় প্রো বিচ সকার লীগ তৈরি হয়। এতে পরিকাঠামোগত উন্নতির সাথে সাথে সমস্ত স্তরের পেশাদারিত্বকেও বাড়িয়ে তোলে। ইপিবিএসএল যা এখন ইউরো বিএস লীগ হিসাবে পরিচিত মহাদেশ থেকে প্রবর্তকদের একত্রিত করে এবং মিডিয়া, স্পনসর এবং অনুরাগীদের দাবী পূরণ করেছে। এটি তৈরির মাত্র চার বছর পরেই প্রো বীচ সকার খেলাধুলার জন্য প্রথম বৈধ বিশ্বব্যাপী প্রতিযোগিতার কাঠামো তৈরির সফল পদক্ষেপ নেওয়া হয়েছিল।
মোহাম্মদ জাবেদ পাটোয়ারী
'''ড. মোহাম্মদ জাবেদ পাটোয়ারী''' বাংলাদেশের একজন প্রাক্তন পুলিশ কর্মকর্তা এবং বাংলাদেশ পুলিশের ২৯তম মহাপুলিশ পরিদর্শক (আইজিপি)। এর আগে তিনি পুলিশের বিশেষ শাখার (এসবি) অতিরিক্ত মহাপরিদর্শক হিসেবে দায়িত্ব পালন করেছেন। ২০২০ সালের এপ্রিল মাসে পুলিশ থেকে অবসর গ্রহণের পর তাকে সৌদি আরবের রাষ্ট্রদূত হিসেবে নিয়োগ দেয় বাংলাদেশ সরকার
জন্ম ও শিক্ষাজীবন
ড. মোহাম্মদ জাবেদ পাটোয়ারী, বিপিএম (বার) চাঁদপুর জেলার সদর উপজেলার মান্দারী গ্রামের এক সম্ভ্রান্ত মুসলিম পরিবারে জন্মগ্রহণ করেন। তিনি ৬ষ্ঠ বিসিএস-এ (১৯৮৪) পুলিশ ক্যাডারে মেধা তালিকায় প্রথম স্থান অধিকার করে ১৯৮৬ সালে বাংলাদেশ পুলিশ সার্ভিসে যোগদান করেন।বাবুরহাট উচ্চ বিদ্যালয় থেকে এসএসসি পাস করে জাবেদ পাটোয়ারি উচ্চ মাধ্যমিক শ্রেণিতে গিয়ে ভর্তি হন চাঁদপুর সরকারি কলেজে। পরবর্তীতে ঢাকা বিশ্ববিদ্যালয় থেকে সমাজকল্যাণ বিষয়ে স্মাতক সম্মান এবং প্রথম শ্রেণীতে স্মাতকোত্তর ডিগ্রী লাভ করেন তিনি। তিনি জাহাঙ্গীরনগর বিশ্ববিদ্যালয়ের লোকপ্রশাসন বিভাগ হতে পিএইচডি ডিগ্রী অর্জন করেন। তার গবেষণার বিষয় ছিল কমব্যাটিং টেরোরিজম ইন বাংলাদেশ চ্যালেঞ্জেস অ্যান্ড প্রসপেক্টস । এছাড়া তিনি যুক্তরাজ্যের ইউনিভার্সিটি অব লিচেস্টার থেকে ক্রিমিনাল জাস্টিস অ্যান্ড পুলিশ ম্যানেজমেন্ট বিষয়ে পোস্ট গ্র্যাজুয়েশন সার্টিফিকেট এবং যুক্তরাষ্ট্রের ইউনিভার্সিটি অব ভার্জিনিয়া থেকে ক্রিমিনাল জাস্টিস এডুকেশন বিষয়ে সার্টিফিকেট অব অ্যাচিভমেন্ট অর্জন করেন। এছাড়া তিনি যুক্তরাজ্যের পুলিশ স্টাফ কলেজ থেকে এবং যুক্তরাষ্ট্রের এফবিআই ন্যাশনাল একাডেমি, ভার্জিনিয়া থেকে উচ্চতর পেশাগত প্রশিক্ষণ গ্রহণ করেন। তিনি যুক্তরাষ্ট্রের হার্ভার্ড বিশ্ববিদ্যালয় থেকে ইউএস-সাউথ এশিয়া লিডার অ্যাংগেজমেন্ট প্রোগ্রাম সম্পন্ন করেছেন।
কর্মজীবন
বিসিএস ১৯৮৪ ব্যাচের কর্মকর্তা হিসেবে ১৯৮৬ সালে সহকারী পুলিশ সুপার (এএসপি) হিসেবে পুলিশে যোগদান করেন ড. জাবেদ পাটোয়ারী। কর্মজীবনে তিনি বাংলাদেশ পুলিশের বিভিন্ন ইউনিটে কাজ করেছেন। ২০১৩ সালের জুলাই মাসে জাবেদ পাটোয়ারীকে সচিব পদমর্যাদায় গ্রেড-১ পদে পদোন্নতি দেওয়া হয়। তিনি এডিশনাল আইজি (গ্রেড-১) স্পেশাল ব্রাঞ্চ, এডিশনাল আইজি সিআইডি, এডিশনাল আইজি পুলিশ হেডকোয়ার্টার্স, পুলিশ কমিশনার রাজশাহী, পুলিশ কমিশনার খুলনা, ডিআইজি সিআইডি, কমান্ড্যান্ট-পুলিশ ট্রেনিং সেন্টার নোয়াখালী, কমান্ড্যান্ট-পুলিশ ট্রেনিং সেন্টার রংপুর, পরিচালক-পুলিশ স্টাফ কলেজ, এসএস নগর বিশেষ শাখা ঢাকা, এডিসি ডিএমপি, স্টাফ অফিসার টু আইজিপি, এডিশনাল এসপি সিলেট, মহামান্য রাষ্ট্রপতির পুলিশ লিঁয়াজো অফিসার এবং এএসপি নেত্রকোণা হিসেবে দায়িত্ব পালন করেন। আন্তর্জাতিক কর্মক্ষেত্রে জাবেদ পাটোয়ারী জাতিসংঘ শান্তিরক্ষা মিশন সুদানে উপ-পুলিশ কমিশনার (ভারপ্রাপ্ত), জাতিসংঘ শান্তিরক্ষা মিশন কসোভোতে মিসিং পার্সন ইউনিটের প্রশাসন বিভাগের প্রধান, জাতিসংঘ শান্তিরক্ষা মিশন সিয়েরালিওনে ইউএন প্রটেকশন ফোর্সের অপারেশন প্রধান এবং ক্রোয়েশিয়াতে স্টেশন কমান্ডার হিসেবে দায়িত্ব পালন করেন। তিনি বাংলাদেশ পুলিশ একাডেমী সারদা, রাজশাহী, পুলিশ স্টাফ কলেজ ঢাকা, ডিটেকটিভ ট্রেনিং স্কুল ঢাকা, স্কুল অব ইন্টেলিজেন্স স্পেশাল ব্রাঞ্চ ঢাকা, জনপ্রশাসন মন্ত্রণালয়, বাংলাদেশ সচিবালয়-এর একজন রিসোর্স পার্সন হিসেবে বিভিন্ন বিষয়ে পাঠদান করেন। তিনি ঢাকা বিশ্ববিদ্যালয়ের সমাজকল্যাণ ও গবেষণা ইনস্টিটিউটে ‘ভিক্টিমোলোজি এন্ড রেষ্টোরেটিভ জাস্টিস’ বিষয়ে এবং মাওলানা ভাসানী বিজ্ঞান ও প্রযুক্তি বিশ্ববিদ্যালয়, টাঙ্গাইলের ‘ক্রিমিনোলজি এন্ড পুলিশ সায়েন্স বিভাগ’ এর একজন ভিজিটিং ফ্যাকাল্টি।
সম্মাননা
জঙ্গীবাদ দমনে উল্লেখযোগ্য অবদানের স্বীকৃতি স্বরূপ তিনি ২০১০ ও ২০১১ সালে দুইবার বাংলাদেশ সরকারের সর্বোচ্চ পুলিশ পদক, বাংলাদেশ পুলিশ মেডেল (বিপিএম)-এ ভূষিত হন। এছাড়া তিনি দু’বার আইজিপি’স এক্সাপ্লেরি গুড সার্ভিস ব্যাজ লাভ করেন।
সৈয়দ ইফতিখার হুসেন শাহ
লেফটেন্যান্ট জেনারেল সৈয়দ ইফতিখার হুসেন শাহ (জন্ম: ১৪ মার্চ ১৯৪৯) পাকিস্তানের খাইবার পাখতুনখোয়া প্রদেশের প্রাক্তন গভর্নর ছিলেন।
জন্ম ও প্রাথমিক জীবন
সৈয়দ ইফতিখার হুসেন শাহ ১৪ মার্চ ১৯৪৯ সালে জন্মগ্রহণ করেন।
কর্মজীবন
ইফতিখার হুসেন শাহ ১৯৬৪ সালের অক্টোবরে ৩০তম পিএমএ লং কোর্সে পাকিস্তান সেনাবাহিনীতে কমিশন লাভ করেন এবং আর্টিলারি রেজিমেন্টের একটি ইউনিটে যোগদান করেন। আর্মি এভিয়েশন স্কুল থেকে স্নাতক হন।
তিনি রয়্যাল মিলিটারি কলেজ অফ সায়েন্স শ্রেনহাম (ইউকে), কমান্ড অ্যান্ড স্টাফ কলেজ কোয়েটা এবং ন্যাশনাল ডিফেন্স কলেজের স্নাতক। তিনি পাকিস্তান মিলিটারি একাডেমি, স্কুল অফ আর্মি এয়ার ডিফেন্স এবং এয়ার ফোর্স স্টাফ কলেজের প্রশিক্ষক হিসাবে দায়িত্ব পালন করেছেন।
১৯৯৩ সালে তিনি লেফটেন্যান্ট জেনারেল জাভেদ আশরাফ কাজীর অধীনে বহিরাগত শাখার ডেপুটি ডিজি হিসাবে ইন্টার-সার্ভিসেস ইন্টেলিজেন্স বিভাগে দায়িত্ব পালন করেন।
১৯৯৬ সালে তিনি লেফটেন্যান্ট জেনারেল পদে পদোন্নতি লাভ করেন এবং যুগ্ম স্টাফ সদর দফতরে মহাপরিচালক জয়েন্ট স্টাফ হয়ে বিমান প্রতিরক্ষা কমান্ডের অধিনায়ক হন।
তৃতীয় নেপোলিয়ন
লুই-নেপোলিয়ন বোনাপার্ট (২০ এপ্রিল ১৮০৮ - ৯ জানুয়ারি ১৮৭৩) দ্বিতীয় ফরাসি প্রজাতন্ত্রএর একমাত্র রাষ্ট্রপতি (১৮৪৮-৫২) ছিলেন এবং তৃতীয় নেপোলিয়ন হয়ে  দ্বিতীয় ফরাসি সাম্রাজ্যের সম্রাট (১৮৫২-৭০) ছিলেন। তিনি নেপোলিয়ন বোনাপার্টের ভাইপো এবং উত্তরাধিকারী ছিলেন। তিনি ফ্রান্সের প্রথম প্রেসিডেন্ট ছিলেন  যিনি সরাসরি ভোটের মাধ্যমে নির্বাচিত হয়েছিলেন। তাকে সংবিধান ও সংসদ দ্বিতীয় মেয়াদের জন্য ভোটে দাঁড়াতে দেয়নি, সেই জন্য তিনি ১৮৫১ সালে শক্তিবলে শাসনতন্ত্র পরিবর্তন করে এবং তারপর তৃতীয় নেপোলিয়ন হিসেবে ২ ডিসেম্বর ১৮৫২, নেপোলিয়নের রাজ্যাভিষেক এর অষ্টচত্বারিংশ বার্ষিকীতে সিংহাসন নেন। তিনি ফরাসি বিপ্লবের পর থেকে ফরাসি রাষ্ট্রের দীর্ঘতম রাষ্ট্র প্রধান ছিলেন।
প্রাথমিক জীবন
প্রবাসে যুবক তিনি নেপোলিয়ন I এর ভাই লুই বোনাপার্টের তৃতীয় পুত্র ছিলেন, যিনি 1806 থেকে 1810 সাল পর্যন্ত হল্যান্ডের রাজা ছিলেন এবং তার স্ত্রী, হর্টেন্স ডি বিউহারনাইস বোনাপার্ট, নেপোলিয়ন I এর সৎ কন্যা।
লুই-নেপোলিয়নের শৈশব ও যৌবন অনেকটা নির্বাসনে কেটেছে। নেপোলিয়ন I-এর পতনের পর 1815 সালে সমস্ত বোনাপার্টসের মতো তার মাকেও ফ্রান্স থেকে নির্বাসিত করা হয়েছিল। অবশেষে, তিনি সুইজারল্যান্ডে একটি নতুন বাড়ি খুঁজে পান, যেখানে 1817 সালে, তিনি আরেনবার্গের দুর্গ কিনেছিলেন। রোমান্টিক স্বভাবের জন্য, তিনি তরুণ লুই-নেপোলিয়নকে তার হারিয়ে যাওয়া পিতৃভূমির জন্য আকাঙ্ক্ষার সাথে অনুপ্রাণিত করেছিলেন , সেইসাথে নেপোলিয়ন I-এর প্রতিভাকে উত্সাহী প্রশংসা দিয়ে ।, জার্মানি (1821-23), তার "মিষ্টি জেদী ছেলে" প্রাইভেট টিউটরদের দ্বারা শেখানো হয়েছিল। দক্ষিণ জার্মানি এবং ইতালিতে আত্মীয়দের সাথে দেখা করার সময়, তিনি কেবল বোরবন রাজতন্ত্রের পুনরুদ্ধারে নির্বাসিত অন্যান্য শিকারের সাথেই পরিচিত হননি বরং অস্ট্রিয়ান এবং পোপ শাসনের অধীনে বসবাসকারী ইতালীয়দের মতো দমন করা মানুষের জীবনের সাথেও পরিচিত হন। সর্বোপরি, তিনি ইতিহাসের প্রতি আগ্রহী এবং জাতীয় স্বাধীনতার ধারণা দ্বারা অনুপ্রাণিত ছিলেন। তদনুসারে, তিনি 1830 সালে রোমে পোপ সরকারের বিরুদ্ধে একটি ব্যর্থ চক্রান্তে এবং 1831 সালে মধ্য ইতালিতে বিদ্রোহে অংশ নিয়েছিলেন, যাতে তার প্রিয় ভাই মারা যায় । তিনি নিজেই অস্ট্রিয়ান সৈন্যদের হাত থেকে রক্ষা পেয়েছিলেন শুধুমাত্র তার মায়ের সাহসী হস্তক্ষেপে।
সিংহাসনের দাবিদার 1832 সালে তার চাচাতো ভাই ডিউক অফ রাইখস্টাড্টের (নেপোলিয়নের একমাত্র পুত্র) মৃত্যুর পর, লুই-নেপোলিয়ন নিজেকে ফরাসি সিংহাসনে তার পরিবারের দাবিদার বলে মনে করেন। তার কাজের জন্য আরও ভালোভাবে প্রস্তুত হওয়ার জন্য, তিনি তার সামরিক প্রশিক্ষণ শেষ করেন এবং অর্থনৈতিক ও সামাজিক সমস্যা নিয়ে পড়াশোনা করেন। এরপরই তিনি রাজনৈতিক ও সামরিক বিষয়ে নিজের লেখা প্রকাশের জন্য প্রস্তুত বোধ করেন। তার পুস্তিকা "Rêveries politiques" (1832), তিনি জোর দিয়েছিলেন যে শুধুমাত্র একজন সম্রাট ফ্রান্সকে গৌরব এবং স্বাধীনতা উভয়ই দিতে পারেন। এইভাবে তিনি তার নাম পরিচিত করতে চেয়েছিলেন, তার ধারণাগুলি প্রচার করতে এবং অনুগামীদের নিয়োগ করতে চেয়েছিলেন। নেপোলিয়নের ভাগ্নে হিসেবে তিনি ফরাসি সেনাবাহিনীর কাছে জনপ্রিয় হবেন বলে নিশ্চিত, 1836 সালের 30শে অক্টোবর তিনি একটি অভ্যুত্থানের জন্য স্ট্রাসবার্গ গ্যারিসন জয় করার বৃথা চেষ্টা করেছিলেন।. রাজালুই-ফিলিপ তাকে মার্কিন যুক্তরাষ্ট্রে নির্বাসিত করেছিলেন, যেখান থেকে 1837 সালের প্রথম দিকে তার মায়ের শেষ অসুস্থতার কারণে তাকে ফিরিয়ে আনা হয়েছিল। 1838 সালে সুইজারল্যান্ড থেকে বিতাড়িত হয়ে তিনি ইংল্যান্ডে বসতি স্থাপন করেন ।